Gustav Kutsar

Gustav Kutsar (sündinud 31. jaanuaril 1965 Viljandis) on eesti vaimulik ja sõjaväelane. Ta alustas õpinguid 1989. aastal Usuteaduse Instituudis ja ordineeriti 5. detsembril 1989 diakoniks ning 16. jaanuaril 1991 õpetajaks, teenides samal ajal Saaremaa Jaani, Karja ja Valjala kogudusi ning oli ka Muhu koguduse hooldajaõpetaja (1991–1993). 1993 sügisel tegi Kutsar Konsistooriumile ettepaneku taastada Pöide kogudus – sellega oli ajaloolise Pöide kiriku juures vaimulik elu taas aktiveerunud . Täiesti uue koguduse, Orissaare Püha Vaimu koguduse, asutas 1994. aastal Gustav Kutsar Orissaare alevis, kus algul käidi koos eramajas. 1996. aastal rajati mere äärde Püharistile koguduse tööks vajalikud ruumid ostes selleks kohaliku põllumajandusühistu käest senise Paasiku Matkamaja. Kohaliku omavalitsuse töös on Gustav Kutsar osalenud kahel perioodil: 1996. aastast oli ta Orissaare valla volikogu liige ning 1999–2002 Valjala vallavolikogu esimees. Septembris 2000 määrati ta Tartu Maarja koguduse hingekarjaseks . 2002. aastal osales reservkaplanite väljaõppel ning alustas teenistust Narva-Jõesuu Piirivalve Väljaõppekeskuse kaplanina. Täiendas end Kanadas kaplanitekoolis, mille lõpetas 2003. aastal . Kalevi jalaväepataljoni (endine Rahuoperatsioonide Keskus) kaplanina käivitas ta 2005. aastal Missiooniperede Toetusprogammi Avaldanud sel teemal artikleid ning hiljem neist raamatu "Missiooni varjud" . Kutsar kaitses 2007. aastal Tartu Ülikooli sotsiaalteaduskonna politoloogias magistritöö "Väärtuste ja väärtussüsteemide analüüs tsiviil-militaarsuhetes: Eesti näide". 3. jaanuaril 2016 pühitseti ta Kaitseväe peakaplaniks. Alates 1. novembrist 2021 arvati Gustav Kutsar reservi. Kaitsevägi tunnustas Gustav Kutsarit teeneteristiga 2010. aastal . Lisaks on Kutsar saanud 2011. aastal EELK III järgu teeneteristi . 2002 – nooremleitnant 2005 – leitnant 2008 – kapten 2013 – major http://www.eestikirik.ee/malestusi-kaidud-teelt/ Hannes Nelis valiti pühapäeval Valjala koguduse õpetajaks. Meie Maa, 22. detsember 2000 "Eesti ohvitser lõpetas Kanada sõjaväe kaplanikooli" Mälestusi käidud teelt Eesti Kirik, 12.12.2007 Gustav Kutsar. "Missiooni varjud", toimetaja Tõnis Nõmmik, Tartu: Kaitseväe Ühendatud Õppeasutused, 2008. - 42 lk. : ill. ; 21 cm "Gustav Kutsar sai kaitseväe teeneteristi" "EELK tänab". Originaali arhiivikoopia seisuga 20. september 2011. Vaadatud 18. juunil 2011. "34. Sõjaväeliste auastmete andmine". Riigi Teataja. 14.08.2002. Vaadatud 25.01.2014. "117. Sõjaväeliste auastmete andmine". Riigi Teataja. 20.06.2005. Vaadatud 25.01.2014. "56. Sõjaväeliste auastmete andmine". Riigi Teataja. 16.06.2008. Vaadatud 25.01.2014. "28. Sõjaväeliste auastmete andmine". Riigi Teataja. 18.02.2013. Vaadatud 25.01.2014. Kui tugev on sõdur?, Delfi, 4. september 2010 Kuidas mehed taluvad pereelu, kui sõjaväega hakkama ei saa?, Delfi, 15. oktoober 2010 "Missiooniperede toetusprogramm on käivitunud", Kaitse Kodu nr 5 2005 "Gustav Kutsar hoolitseb rahusõdurite hinge eest", Meie Maa, 22. oktoober 2004 "Kaplan Kutsar sõidab missioonile Bosniasse", Meie Maa, 20. aprill 2004 "Valjala endisest kirikuõpetajast isamaaliitlasest Gustav Kutsarist sai kaplan", Meie Maa, 4. aprill 2003 "Gustav Kutsar läheb Tartu Maarja koguduse õpetajaks", Meie Maa, 6. september 2000